20.9.2022 г.
BG
Официален вестник на Европейския съюз
C 361/9 Четвъртък, 24 март 2022 r.
22. изисква ЕС да преразгледа из основи своите стратегии за гарантиране на пълна независимост от руските доставки по отношение на суровините от изключителна важност и подчертава, че не може да има връщане към обичайната практика; призовава за възстановяване на веригите на доставки и за продължаване на търговията по начин, който гарантира независимост от руските доставки; 23. призовава за насърчаване и опростяване на достъпа до мерки за енергийна ефективност с цел намаляване на тежестта на разходите за земеделските стопани и рибарите по отношение на преките енергийни ресурси; отбелязва, че въпреки че съществува огромен потенциал за производство на възобновяема вятърна и слънчева енергия в специални паркове, все още съществуват значителни пречки и предизвикателства за възобновяемите енергийни източници в малък мащаб; призовава Комисията и националните органи да обръщат внимание на основните пречки, установени от собствениците на паркове, пред производството на енергия от възобновяеми източници, а именно сложните процедури за издаване на разрешителни и субсидии, високите инвестиционни разходи, дългите срокове на възвръщаемост и ограничения достъп до кредитиране; 24. подчертава, че неразделна част от плана за действие на ЕС за гарантиране на продоволствената сигурност на ЕС трябва да бъде стратегия за увеличаване на енергийната независимост на ЕС от руските доставки, включително пълното изоставяне на проектите „Северен поток“ и „Северен поток 2“, като същевременно се запази енергийната сигурност на ЕС; 25. призовава Комисията да направи оценка на възможността и осъществимостта на мобилизирането на допълнителна финансова подкрепа за най-засегнатите сектори и да предприеме спешни целенасочени временни мерки, за да се помогне на земеделските стопани да смекчат последиците от сериозното увеличение на цените на торовете; 26. отбелязва, че за да се намали зависимостта от химически торове, следва възможно най-скоро да се използват в пълна степен алтернативните органични източници на хранителни вещества и кръговратът на хранителните вещества; призовава Комисията да предприеме мерки по отношение на законодателните и практическите пречки пред осъществяването на това решение, за да се намали зависимостта от вноса на торове, на първо място чрез преминаване към органични торове, а след това — чрез допълнителна подкрепа за научни изследвания и нови иновации на равнището на ЕС; призовава по-специално Комисията да предприеме необходимите мерки, включително и законодателни, за засилване на използването на органични продукти за наторяване, получени от утайки от пречистване на отпадъчни води и преработен оборски тор, биовъглища и фрас, така че да се заместят химичните торове, в съответствие с целите на стратегията „От фермата до трапезата“; 27. подчертава взаимовръзките между устойчивостта и повишената кръговост в селското стопанство, от една страна, и освобождаването от зависимостта от изкопаеми горива, внос на енергия и химически торове и преминаването към по-екологични, възобновяеми алтернативи, от друга; 28. призовава Комисията да повиши пределно допустимите стойности за използване на азот от животински тор, например азот, добит от оборски тор (RENURE), като алтернатива на използването на химически торове, в съответствие с пределно допустимите стойности за торовете; призовава Комисията да обмисли временна дерогация за бързо намаляване на разходите за торове и същевременно да работи за дългосрочна уредба, за да се засили кръговостта на земеделските стопанства и да се намали зависимостта от ресурси от трети държави; 29. призовава Комисията да предостави на държавите членки гъвкавост временно да разрешават на земеделските стопани селскостопанско производство на екологично насочени площи, като при необходимост се използват продукти за растителна защита и торове; 30. признава, с оглед на извънредните обстоятелства, неотложната необходимост от временни и обратими мерки за увеличаване на производството в ЕС за сезона на прибиране на реколтата през 2022 г., за да се допринесе за продоволствената сигурност на ЕС; призовава Комисията, с оглед на необходимостта от преодоляване на непосредствения недостиг на протеинови култури, да ускори административните процедури, за да даде възможност по време на преходната година на ОСП да се използват земи под угар за производството на тези култури за консумация от хора или животни, без да се увеличава зависимостта от суровини; във връзка с това призовава да се отдаде приоритет на протеиновите култури; приканва Комисията своевременно да направи повторна оценка на положението и ако е необходимо, да предложи допълнителни подходящи мерки за 2023 г.; 31. счита, че следва да се извърши оценка на промените в режимите на засаждане и допълнително да се развият тези промени, за да се осигури повече собствено производство на храни и фураж през тазгодишния вегетационен сезон в ЕС, с цел да се подобрят производствените системи и да се даде възможност за планирано развитие към по-голяма автономност в средносрочен и дългосрочен план;